***Proiect***

**GUVERNUL REPUBLICII MOLDOVA**

**HOTĂRÂRE** Nr. \_\_\_\_\_

din \_\_\_\_\_ \_\_\_\_\_\_\_\_ 2023

**pentru** **modificarea Regulamentului de organizare şi funcţionare a școlilor sportive, aprobat prin Hotărârea Guvernului nr.31/2019**

În temeiul art.20 din Legea nr.330/1999 cu privire la cultură fizică și sport, Guvernul

HOTĂRĂȘTE:

Regulamentul de organizare și funcționare a școlilor sportive, aprobat prin Hotărârea Guvernului nr. 31/2019 (Monitorul Oficial al Republicii Moldova, 15-02-2019, Nr. 49-58 art. 93),se modifică după cum urmează:

1. Se completează cu pct.151, cu următorul cuprins:

„151. În școlile sportive pot activa grupe de adaptare și de orientare și grupe de pregătire și recuperare”.

1. La punctul 21 cuvântul „*înmatriculează”* se substituie cu cuvântul „*promovează”*.
2. Punctul 24 va avea următorul cuprins:

„Numărul de ore prevăzut pentru o grupă la etapele începători și avansați nu poate fi divizat pentru mai mulți antrenori”.

1. Punctul 32 va avea următorul cuprins:

„Grupele de măiestrie sportivă, se completează din membrii lotului național care au demonstrat rezultate în ultimii doi ani la nivelul de minimum *candidat în maestru al sportului,* conform Regulamentului de acordare a titlurilor și categoriilor sportive, au obținut rezultate conform Tabelului 2 din *Anexa* nr. 2 la Prezentul Regulament și constituie minim 75% din componența grupei”.

1. La pct. 35 textul „începători, avansați, măiestrie sportivă şi măiestrie sportivă superioară” se substituie cu cuvintele „ de pregătire multianuală”
2. Punctul 36 va avea următorul conținut: „Formarea grupelor de măiestrie sportivă şi măiestrie sportivă superioară se coordonează cu autoritatea centrală de specialitate. Vârsta sportivilor incluși în grupele de măiestrie sportivă și măiestrie sportivă superioară nu este limitată, cu condiția respectării unui caracter stabil şi pozitiv al dinamicii rezultatelor sportive”.
3. La pct. 38, după cuvântul „*nivelul*” se completează cu cuvântul „*următor*”
4. La punctul 40, textul „*septembrie*”, se substituie cu textul „și se încheie la 31 august”.
5. La punctul 41 după cuvântul „*instruire*” se completează cu textul „la etapa de instruire începători anul-1”.
6. Pct. 51 se completează cu următorul conținut: „La decizia administrației instituției antrenorii de acrobație și de alte specialități pot activa cu o normă didactică în mai multe grupe sportive”.
7. Se completează cu pct. 521 cu următorul cuprins:

„Elevii care absentează de la lecțiile de antrenament mai mult de 50% fără motiv pot fi exmatriculați la decizia consiliului pedagogic”.

1. Punctele 59, 60 și 61 vor avea următorul cuprins:

„59. În cadrul școlii sportive se constituie consiliul pedagogic și consiliul de administrație, membrii cărora activează în mod gratuit:

1) Consiliul pedagogic - organul suprem de conducere al școlii din care fac parte toate cadrele didactice;

2) Consiliul de administrație, în componența căruia sunt incluși: directorul, directorul adjunct, reprezentanți ai autorităților publice locale, ai comitetului părintesc, ai antrenorilor şi ai sportivilor.

60. Președinte al consiliului pedagogic este directorul instituției. Consiliul de administrație este condus de o altă persoană decât directorul școlii sportive, desemnată de membrii consiliului prin vot secret.

61. Consiliul de administrație activează în baza unui regulament-tip aprobat de autoritatea publică centrală de specialitate”.

1. La punctul 62, cuvintele *„cel al antrenorilor”* se substituie cu cuvintele „*consiliul de administrație”.*
2. Se completează cu pct.681 cu următorul cuprins:

„Norma didactică a antrenorului este de 18 ore săptămânal”.

1. La anexa nr. 1 în coloana a patra, rândul al optulea se completează cu cuvântul *teqball.*
2. La anexa nr.2, Tabelul 1 se completează cu pozițiile 5 și 6 cu următorul cuprins:

|  |  |  |  |  |  |  |
| --- | --- | --- | --- | --- | --- | --- |
| 5 | grupe de adaptare și orientare (până la nivelul începători) | 2 ani | 4 | 14 | 14 | 14 |
| 6 | grupe de pregătire și recreere (pentru etapa începători și avansați) | - | 6 | 12 | 12 | 12 |

 **Prim-ministru Dorin RECEAN**

**Ministrul Educației și Cercetării  Anatolie TOPALĂ**